Tietoja Profiilinkorjaajasta:

Profiilinkorjaaja tarkistaa tietokoneelle asennettujen ICC-profiilien sisällön. Jos jokin profiili ei täytä ICC-profiilien määritystä, siitä raportoidaan virhe. Vaikka kaikki virheet eivät aiheuta ongelmia tavallisessa käytössä, on kuitenkin suotavaa korjata profiilit, jotka eivät täytä ICC-määritystä.

Yksi ICC-profiilin tärkeä osa, kuvaustunniste, sisältää enintään kolme eri nimeä profiilille. Tämä mahdollistaa profiilin nimen näyttämisen eri kielillä tai eri tietokonejärjestelmissä. Apit yleensä käyttävät yhtä nimistä esittääkseen profiilin luettelossa tai ponnahdusvalikossa. Jos järjestelmässäsi on profiileja, jotka eivät näy ColorSync-säätimessä, kannattaa käyttää tätä työkalua niiden korjaamiseen.

Profiilinkorjaajan käyttäminen:

Aloita profiilien tarkistus klikkaamalla Tarkista-painiketta tai niiden korjaus klikkaamalla Korjaa-painiketta. Klikkaamalla Tarkista-painiketta raportoidaan ongelmat kaikista asennetuista profiileista, mutta mitään muutoksia ei tehdä. Klikkaamalla Korjaa-painiketta raportoidaan ongelmat kaikista asennetuista profiileista ja yritetään korjata mahdolliset ongelmat.

Huomaa: On suositeltavaa tehdä varmuuskopiot profiileista ennen Korjaa-toiminnon käyttöä.

Tarkistus- tai korjaustoiminto voidaan keskeyttää Lopeta-painikkeella. 

Tarkistuksen tai korjauksen tulokset näytetään tässä ikkunassa.